เป็นประจำเดือนวันที่21มกราคม มีอะไรกันกับเเฟนตั้งแต่วันที่4-7กุมภาพันธ์ แฟนหลั่งนอกแล้วมีอะไรกันต่อ แต่ไม่ได้เช็ดน้ำอสุจิที่ปลายอวัยวะเพศออก มีโอกาสท้องไหมคะ
สวัสดีค่ะ หากประจำเดือนมาวันที่ 21 ม.ค. การมีเพศสัมพันธ์ในวันที่ 4-7 ก.พ. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% และเมื่อมีการสอดใส่อวัยวะเพศชายเข้าช่องคลอดอีก อสุจิที่อาจเปื้อนอยู่ที่ปลายอวัยวะเพศ และที่มีค้างอยู่ในท่อปัสสาวะ ก็อาจออกมากับน้ำหล่อลื่น และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ